Wee Jeck Seng

Dato' Sri Dr. Wee Jeck Seng (, lahir 20 April 1964) ialah seorang ahli politik Malaysia dan kini menyandang jawatan sebagai Timbalan Menteri Perusahaan Perladangan dan Komoditi sejak 10 Mac 2020. Beliau merupakan bekas Timbalan Menteri Belia dan Sukan Malaysia. Beliau dilantik oleh Perdana Menteri Malaysia ke-6, Datuk Seri Najib Tun Razak, pada 9 April 2009 di Putrajaya. Beliau kini juga merupakan Ahli Parlimen Tanjung Piai, Johor daripada parti Persatuan Cina Malaysia (MCA) yang juga merupakan sebahagian daripada Barisan Nasional. Pada peringkat parti, beliau juga merupakan Ketua MCA Bahagian Tanjung Piai dan Ahli Jawatankuasa (lantikan) MCA Pusat.

 Latar belakang 
Wee dilahirkan pada 20 April 1964 di Pontian, Johor. Beliau berkelulusan Ijazah Sarjana Muda Pengurusan Perniagaan dari Universiti Sunderland. Beliau berkahwin dengan Lin Ruyun.

 Kerjaya politik 

Wee memulakan kerjaya politiknya sebagai setiausaha politik kepada Datuk Ong Ka Ting. 

 PRU 11 

Pada Pilihan raya umum Malaysia 2004, beliau diberikan tanggungjawab untuk bertanding dan berjaya memenanginya dengan selesa untuk kerusi Dewan Negeri Johor bagi kerusi N.55 Pekan Nanas.

 PRU 12 

Bagi Pilihan raya umum Malaysia 2008, beliau sekali lagi diberikan tanggungjawab untuk mengisi kekosongan kerusi Parlimen Malaysia bagi kerusi P.165 Tanjong Piai ekoran Datuk Ong Ka Ting berhijarah untuk bertanding di kerusi Kulai.

Beliau berjaya menewaskan calon melayu dari Parti DAP yang dipimpin oleh saudara Ahmad bin Ton dengan majoriti yang besar. Selepas melakar kemenangan, beliau dilantik sebagai Timbalan Menteri Belia dan Sukan Malaysia bagi melengkapkan barisan Kabinet Abdullah II, pimpinan Perdana Menteri Malaysia, Tun Abdullah Haji Ahmad Badawi. Beliau terus memegang jawatan tersebut sehingga April 2009, pimpinan Perdana Menteri, Datuk Seri Najib Razak sebelum digugurkan pada Jun 2010 ekoran tewas di jawatan penting dalam parti MCA. 

 PRU 13  

Pada Pilihan raya umum Malaysia 2013, beliau masih diberikan mandat oleh rakyat untuk memenangi kerusi Parlimen Tanjong Piai buat penggal kedua berturut-turut walaupun mendapat tentangan yang sengit lawannya dari Ketua pemuda DAP cawangan Tanjong Piai, saudara Mahdzir Ibrahim. 

 PRU 14  

Bagi Pilihan raya umum Malaysia 2018, beliau akhirnya berjaya ditewaskan oleh calon melayu dari Parti PPBM, Datuk Wira Dr. Mohamed Farid Md Rafik dengan majoriti 524 undi yang menyaksikan pertandingan tiga penjuru yang lebih sengit berbanding dengan siri-siri PRU yang lepas.

 PRK Tanjung Piai 

Dato' Sri Dr Wee Jeck Seng yang mewakili Barisan Nasional memenangi Pilihan Raya Kecil (PRK) Parlimen Tanjung Piai dengan majoriti 15,086 undi, menewaskan pencabarnya iaitu calon Pakatan Harapan, Hj Karmaine Saidini yang memperoleh undi sebanyak 10,380 pada 16 November 2019.

 Pilihan raya kecil 2019 

Pada 16 November 2019, Wee telah memenangi Pilihan Raya Kecil (PRK) Parlimen Tanjung Piai dengan bilangan undian sebanyak 25,466 lantas mengalahkan pesaing beliau yang lain dengan majoriti sebanyak 15,086 undi. Calon pilihan raya yang bertanding termasuklah Hj Karmaine Saidini, Wendy Subramaniam, Dr Badrulhisham Abdul Aziz, Dr Ang Chuan Lock dan Faridah Aryani Abdul Ghaffar.

 Keputusan pilihan raya 
+ Parliamen Malaysia: P165 Tanjong Piai, Johor Results only available from the 2004 Malaysian general election. Percentage figures based on total turnout.TahunKerajaanUndiPeratusanPembangkangUndiPeratusanJumlah undiMajoritiKehadiran2008 (MCA)23,30265.52%Ahmad Ton (DAP)10,93130.74%35,56412,37177.82%2013 (MCA)25,03854.88%Mahdzir Ibrahim (DAP)19,58142.92%45,6225,45787.90%2018 (MCA)20,731 46.12%21,25547.29%45,85852485.67%Nordin Othman (PAS)2,9626.59%2019 (MCA) 25,48665.60% 10,38026.74%38,81515,08674.43%Wendy Subramaniam (GERAKAN) 1,7074.40%Badhrulhisham Abd Aziz (BERJASA) 8502.19%Ang Chuan Lock	(BEBAS) 3800.98%Faridah Aryani Abd Ghaffar (BEBAS) 320.08%

+ Dewan Negeri Johor: N55 Pekan NenasTahunKerajaanUndiPeratusanPembangkangUndiPeratusanJumlah undiMajoritiKehadiran2004 (MCA)15,39575.80%Tan Hang Meng (DAP)4,23320.84%20,309 11,162 76.33%

 Penghargaan 
  :
 80px Darjah Kebesaran Seri Melaka Pangkat Ketiga, Darjah Mulia Seri Melaka (DMSM) - Datuk (2009)
  :
 80px Darjah Kebesaran Sultan Ahmad Shah Pahang Yang Amat Di Mulia Peringkat Pertama, Sri Sultan Ahmad Shah Pahang (SSAP) - Dato' Sri (2016)200 terima darjah kebesaran, pingat negeri Pahang

 Lihat juga 
 Analisis Prestasi Barisan Nasional 2008

 Rujukan 

Pautan luar 




Kategori:Orang dari Johor
Kategori:Orang hidup
Kategori:Kelahiran 1964
Kategori:Anggota Persatuan Cina Malaysia
Kategori:Ahli Dewan Negeri Johor ke-11
Kategori:Ahli Dewan Rakyat, Parlimen Malaysia ke-12
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-14
Kategori:Timbalan Menteri Kabinet Muhyiddin Yassin pertama
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Ahli Dewan Rakyat, Parlimen Malaysia ke-15
Kategori:Naib Presiden MCA